Source: https://ficek.sk/zverenie-dietata-otcovi-18678
Timestamp: 2018-10-21 15:24:20+00:00

Document:
Dobrý deň chcem sa opýtať momentálne bývame oddelene s manželkou. Manželka býva vo svojom dome, je Angličanka, má občianstvo Veľkej Británie má 7 detí, to siedme dieťa má so mnou. Ja bývam v prenájme v tom istom meste. Bývame na Slovensku, naša dcéra sa narodila na Slovensku, sobášení sme na Slovensku. Dcéra má teraz tri mesiace. S manželkou sme sa rozišli asi mesiac po narodení dieťaťa, po mesiaci si našla priateľa. Veľká Británia vystupuje z EÚ, manželka vraví, že sa bude a aj chce vrátiť do Británie a chce zobrať našu dcéru so sebou. Ako otec mám šancu, aby dcéra ostala tu na území Slovenska?
nepíšete či sa budete rozvádzať, prípadne či bolo dieťa niekomu do času do rozvodu zverené.
Podľa § 35, § 36 ods. 1 zák. č. 36/2005 Z. z. o rodine: “Ak sa rodičia nedohodnú o podstatných veciach súvisiacich s výkonom rodičovských práv a povinností, najmä o vysťahovaní maloletého dieťaťa do cudziny, o správe majetku maloletého dieťaťa, o štátnom občianstve maloletého dieťaťa, o udelení súhlasu na poskytovanie zdravotnej starostlivosti a o príprave na budúce povolanie, rozhodne na návrh niektorého z rodičov súd.
1) Rodičia maloletého dieťaťa, ktorí spolu nežijú, môžu sa kedykoľvek dohodnúť o úprave výkonu ich rodičovských práv a povinností.
Aksa nedohodnú, súd môže aj bez návrhu upraviť výkon ich rodičovských práv a povinností, najmä určí, ktorému z rodičov zverí maloleté dieťa do osobnej starostlivosti. Ustanovenia § 24, § 25 a 26 sa použijú primerane.”
Súd rozhoduje na základe konkrétnych skutočností, teda každý prípad hodnotí a rozhoduje jednotlivo, preto Vám neviem zodpovedať aké šance máte, avšak ako otec máte samozrejme právo domáhať sa svojich práv.

References: § 35
 § 36
 súd 
 § 24
 § 25

Súd